„Mă aflu în Statele Unite ale Americii de mai bine de un an, acolo unde coordonez un program dedicat consolidării relaţiilor economice bilaterale dintre România şi Statele Unite ale Americii. Mi-am dedicat tot timpul şi energia pentru dezvoltarea acestui program de sprijin al mediului de afaceri româno-american. (...) Anul acesta am acceptat cu onoare să fiu numit preşedinte al PSD SUA, dorind să fiu aproape de românii de aici. Împreună ne dorim să dezoltam proiecte pentru comunităţile locale de români, să aducem personalităţi din România alături de noi, să păstrăm limba şi tradiţia, identitatea naţională, dar să ne ocupăm şi de problemele de zi cu zi ale românilor din SUA, inclusiv cele din consulate, acolo unde mai avem foarte multe de îmbunătăţit în ceea ce priveşte modul în care cetăţenii sunt trataţi, iar SUA nu face excepţie. Am avut ocazia să vizitez mai multe comunităţi de români şi să transmit aceste mesaje colegilor mei de acasă, inclusiv un plan de acţiune pe termen scurt pentru PSD SUA valabil şi pentru PSD Diaspora”, a scris, miercuri, pe Facebook, Ilan Laufer.



Acesta a afirmat că s-a bucurat când a aflat că premirul Viorica Dăncilă va face o vizită în Statele Unite ale Americii, sperând că va avea ocazia să discute despre problemela care ar putea fi rezolvate.



„Am aflat recent că doamna premier Viorica Dancila urmează să efectueze o vizită în Statele Unite ale Americii şi am fost foarte bucuros că vom avea ocazia să discutăm toate aceste apecte importante pentru românii de aici, la care se adaugă două priorităţi foarte importante pentru ţară noastră. O agenda clară pentru începerea negocierilor aderării României la OCDE şi includerea României în Visa Waiver Program. Nu am fost invitat să o însoţesc pe doamna premier nici în calitate de consiler onorific care cunoaşte bine relaţia România-SUA, şi nici să o întâlnesc în calitate de preşedinte PSD SUA. Înţeleg că doamna premier preferă consilieri externi şi prin urmare mă aflu în situaţia în care nu îmi pot exercita eficient niciuna dintre aceste funcţii, în care am fost investit cu încrederea colegilor mei de partid. Astăzi am informat-o pe doamna premier Viorica Dancila asupra deciziei mele de a demisiona”, a mai transmis Ilan Laufer.



Viorica Dăncilă însoţită de mai mulţi miniştri face o vizită în Statele Unite ale Americii.